*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Ιουνίου 1986
για τη χορήγηση αδείας στην Ιταλική Δημοκρατία να προβεί σε ενδοκοινοτική επίβλεψη των εισαγωγών συνθετικών υφαντικών ινών, μη συνεχών, σε μάζες, από πολυαμίδια, καταγωγής Ρουμανίας, που τίθενται σε ελεύθερη κυκλοφορία στην Κοινότητα
(Το κείμενο στην ιταλική γλώσσα είναι το μόνο αυθεντικό)
(86/367/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,
την απόφαση 80/47/ΕΟΚ της Επιτροπής της 20ής Δεκεμβρίου 1979 για τα μέτρα επίβλεψης και προστασίας που μπορούν να λάβουν τα κράτη μέλη, μετά από χορήγηση αδείας, έναντι της εισαγωγής ορισμένων προϊόντων καταγωγής τρίτων χωρών που τίθενται σε ελεύθερη κυκλοφορία σε άλλο κράτος μέλος (1), και ιδίως τα άρθρα 1 και 2,
Εκτιμώντας:
ότι, δυνάμει της απόφασης 80/47/ΕΟΚ, τα κράτη μέλη μπορούν να προβούν σε ενδοκοινοτική επίβλεψη των εισαγωγών που αναφέρονται σ' αυτή μόνο μετά από χορήγηση αδείας από την Επιτροπή·
ότι η Ιταλία, σύμφωνα με το κανονισμό (ΕΟΚ) αριθ. 3420/83 (2) του Συμβουλίου, επέβαλε αυστηρά περιοριστικό καθεστώς στις εισαγωγές κλωστοϋφαντουργικών προϊόντων της κατηγορίας 124, καταγωγής Ρουμανίας·
ότι, δυνάμει των εμπορικών μέτρων, όπως έχουν καθοριστεί, υπάρχουν διαφορές ανάμεσα στα κράτη μέλη όσον αφορά τις εισαγωγές των προϊόντων αυτών· ότι οι διαφορές αυτές μπορούν να προκαλέσουν εκτροπές στο εμπόριο·
ότι, προκειμένου να αποκαλυφθούν σύντομα οι εκτροπές στο εμπόριο που ενδεχομένως μπορούν να επιδεινώσουν ή να επιφέρουν οικονομικές δυσκολίες στο σχετικό τομέα, η ιταλική κυβέρνηση υπέβαλε στις 11 Ιουνίου 1986 στην Επιτροπή αίτηση στα πλαίσια του άρθρου 2 της απόφασης 80/47/ΕΟΚ για να της επιτραπεί να προβεί σε ενδοκοινοτική επίβλεψη των εισαγωγών συνθετικών υφαντικών ινών, μη συνεχών, σε μάζες, από πολυαμίδια, της διάκρισης ex 56.01 Α του κοινού δασμολογίου, κώδικας ΝΙΜΕΧΕ 56.01-11, κατηγορία ex 124, καταγωγής Ρουμανίας, που τίθενται σε ελεύθερη κυκλοφορία στα άλλα κράτη μέλη·
ότι η Επιτροπή εξέτασε ιδίως αν οι εισαγωγές αυτές μπορούσαν να αποτελέσουν αντικείμενο μέτρων ενδοκοινοτικής επίβλεψης στα πλαίσια του άρθρου 2 της απόφασης 80/47/ΕΟΚ και αν είχαν παρασχεθεί στοιχεία όσον αφορά τις εν λόγω οικονομικές δυσκολίες ·
ότι από την εξέταση αυτή προέκυψε ότι οι εν λόγω εισαγωγές ενδέχεται να προκαλέσουν οικονομικές δυσχέρειες στη σχετική βιομηχανία·
ότι πρέπει ως εκ τούτου να επιτραπεί στην Ιταλία να προβεί σε ενδοκοινοτική επίβλεψη μέχρι τις 31 Δεκεμβρίου 1986 των εισαγωγών των εν λόγω υφαντικών ινών, που ανήκουν στην κατηγορία ex 124, καταγωγής Ρουμανίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Χορηγείται άδεια στην Ιταλική Δημοκρατία να προβεί ως τις 31 Δεκεμβρίου 1986, σύμφωνα με το άρθρο 2 της απόφασης 80/47/ΕΟΚ, σε ενδοκοινοτική επίβλεψη των εισαγωγών των προϊόντων που αναφέρονται παρακάτω, καταγωγής Ρουμανίας, τα οποία τίθενται σε ελεύθερη κυκλοφορία στα άλλα κράτη μέλη:
1.2.3.4 // // // // // Κλάση
του κοινού
δασμολογίου
// Κώδικας
ΝΙΜΕΧΕ
// Κατηγορία
// Περιγραφή εμπορευμάτων
// // // // // ex 56.01 Α // 56.01-11 // ex 124 // Ίνες υφαντικές συνθετικές, μη συνεχείς, σε μάζες, από πολυαμίδια. // // // //
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 20 Ιουνίου 1986.